pythainlp/thai-wiki-dataset-v4 huggingface dataset:
รักแรก

รักแรก (; โรมาจิ: "Fāsuto Rabu Hatsukoi") เป็นละครชุดสตริมมิงทางโทรทัศน์แนวโรแมนติก กำกับโดย ยูริ คันจิกุ ได้รับแรงบันดาลใจจากเพลงทั้งสอง "เฟิสต์เลิฟ" และ "ฮัตสึโคย" ของฮิการุ อูตาดะ นำแสดงโดย ฮิการิ มิตสึชิมะ และ ทาเกรุ ซาโต แสดงเป็น ยาเอะ โนงูจิ และ ฮารูมิจิ นามิกิ ตามลำดับ กำหนดเผยแพร่ทางเน็ตฟลิกซ์ในวันที่ 24 พฤศจิกายน ค.ศ. 2022
ซุนซือเหมี่ยว

ซุนซือเหมี่ยว  ตามสำเนียงจีนกลาง หรือ เทียนอุ่ยไต่เต่ (天醫大帝) ตามสำเนียงจีนฮกเกี้ยน เป็นเทพแห่งการแพทย์ที่ได้รับการสักการะบูชายกย่องในศาสนาชาวบ้านจีนและลัทธิเต๋า พระองค์เป็นแพทย์และกวีชาวจีนในราชวงศ์สุยและถัง ทรงได้รับฉายาว่าเป็นราชาแห่งการแพทย์ของจีน (藥王; 药王, Yaowang) เนื่องด้วยคุณูปการสำคัญในด้านการแพทย์แผนจีนและการดูแลผู้ป่วยสาธารณกุศลอย่างมหาศาลพระองค์ได้รับการขนานนามว่า สุ้นจินหยิน (吳真人) และ พระองค์ได้รับการนับถือว่าเป็นแพทย์เทพยดาร่วมกับ หงอจินหยิน (孫真人) หรือ พระโป้เส้งไต่เต่ และ โค้วจินหยิน (許真人) หรือ พระก่ำเทียนไต่เต่ (感天大帝)
คุณูปการ.
ท่านแต่งตำรา "เชียนจินเอี้ยวฟาง"(千金要方 - Thousand Ducat Formulae) หรือ "ตำรับยาพันเหรียญทอง" เป็นหนังสือ 30 เล่ม ต่อมายังแต่งต่ออีก 30 เล่ม ชื่อ ตำราเชียนจินอี้ฟาง (千金翼方 - Supplement to the Thousand Ducat Formulae) หรือ ภาคผนวกตำรับยาพันเหรียญทอง นักประวัติศาสตร์การแพทย์ เรียกตำราชุดนี้ว่า “สารานุกรมชุดแรกว่าด้วยเวชปฏิบัติในประวัติศาสตร์การแพทย์แผนโบราณของจีน (The First Encyclopedia of Clinical Medicine in the History of Traditional Chinese Medicine)” โดยท่านเป็นผู้ที่ให้ความสำคัญและใส่ใจในตำรับยาพื้นบ้าน ส่งเสริมการศึกษาเรื่องจริยธรรมวิชาชีพ ซุนซือเหมี่ยวได้รับยกย่องเป็น “เภสัชยราชา (Medicine King)”
มัสยิดจอเมฮ์แห่งแยซด์

มัสยิดจอเมฮ์แห่งแยซด์ ("Masjid-e-Jāmeh Yazd",) เป็นมัสยิดวันศุกร์ (มัสยิดญาเมียะอ์) และมัสยิดใหญ่ประจำนครแยซด์ จังหวัดแยซด์ ประเทศอิหร่าน มัสยิดยังปรากฏอยู่บนด้านหน้าของธนบัตร 200 รียัลอิหร่าน มัสยิดสร้างขึ้นในศตวรรษที่ 14 และยังคงใช้งานเป็นมัสยิดเรื่อยมาจนถึงปัจจุบัน สร้างขึ้นภายใต้โองการของ "Ala'oddoleh Garshasb" แห่งจักรวรรดิบูวัยฮีด มัสยิดมีการสร้างใหม่ครั้งใหญ่ในระหว่างปี 1324 ถึง 1365 
นักประวัติศาสตร์ระบุว่ามัสยิดสร้างขึ้นบนจุดที่เดินเป็นวิหารไฟในสมัยซัสซานิด มัสยิดมีการสร้างขึ้นใหม่ที่จุดเดินหลายครั้ง โดยมัสยิดหลังปัจจุบันสร้างโดยดำริของ Seyyed Rokn al-Din Mohammad Qazi
เตียวเหลง

เตียวเหลง (22 กุมภาพันธ์ ค.ศ. 34 – 20 ตุลาคม ค.ศ. 156 ตามความเชื่อ) มีชื่อในภาษาจีนกลางว่า จาง หลิง  ชื่อรอง ฝู่ฮั่น  เป็นอาทิปรมาจารย์นักพรตเต๋าสมัยราชวงศ์ฮั่น ปรมจารย์ลัทธิเต๋านิกายอู๋โตฺ๋วหมี่เต้า (หรือสำนักข้าวสารห้าทะนาน) 
เตียวเหลงเป็นที่รู้จักในนาม จางเต้าหลิง , จางเทียนซือ ("Zhāng tiānshī"), จู้เทียนซือ ("Zǔtiānshī") หรือ เจินอี้เจินเหริน (- Zhengyi Zhenren) ในลัทธิเต๋า มักปรากฏทิพยรูปโดยทรงพาหนะคือพยัคฆ์ ในลัทธิเต๋าบางนิกายพระองค์พร้อมด้วย กั่วเหี่ยง (Ge Xuan) ข้อฉิ้น  และ ซ่าโส่วเจียน (- Sa Shoujian) ได้รับการยกย่องเป็น "จตุรคุรุสวรรค์" (- Four Celestial Masters)
ลูกหลาน.
ลูกหลานของเขายังคงมีตำแหน่งเทียนชือจนถึงปัจจุบัน โดยกลุ่มผู้อ้างสิทธิ์ล่าสุดปัจจุบันอาศัยอยู่ในจีนแผ่นดินใหญ่และไต้หวัน พวกเขายังถือครองตำแหน่ง "เจิ้งอีซื่อเจี้ยวเจินเหริน"
โบสถ์น้อยซอร์ตซอร์

โบสถ์น้อยซอร์ตซอร์  เป็นส่วนหนึ่งอารามคริสตจักรอัครทูตอาร์มีเนียในเทศมณฑลมอคู จังหวัดอาเซอร์ไบจานตะวันตก ประเทศอิหร่าน บนฝั่งของแม่น้ำแซงก์มอร์ ใกล้กับหมู่บ้านบอรูน อารามนี้เป็นอารามสำคัญมากในสมัยศตวรรษที่ 14 ก่อนจะถูกทิ้งร้างและทำลายสิ้นในศตวรรษที่ 17 เมื่อชาฮ์อับบัสที่ 1 มีโองการให้โยกย้ายชาวอาร์มีเนียทั้งหมดออกไป
โบสถ์น้อยพระมารดาพระเจ้าผู้ศักดิ์สิทธิ์ (Chapel of Holy Mother of God) เป็นส่วนเดียวของอารามที่ยังคงเหลืออยู่ถึงปัจจุบัน คาดว่าสร้างขึ้นในช่วงใดช่วงหนึ่งระหว่างศตวรรษที่ 9 ถึง 14 ภายใต้ข้อตกลงกับคริสตจักรอัครทูตอาร์มีเนีย อาคารถูกย้ายห่างจากที่ตั้งเดิมไป 600 เมตร โดยทางการของอิหร่านในปี 1987-1988 เนื่องจากอาคารจะถูกจมอยู่ใต้น้ำจากการตัดสินใจสร้างเขื่อนกั้นแม่น้ำ อาคารถูกประกอบขึ้นใหม่ในระยะเวลา 25 วันที่จุดที่สูงขึ้นมาจากตำแหน่งเดิม 110 เมตร
โบสถ์น้อยได้รับการขึ้นชื่อเป็นแหล่งมรดกโลกของยูเนสโกในวันที่ 6 กรกฎาคม 2008 ร่วมกับอารามนักบุญยูดาและอารามนักบุญสแตพานอส ภายใต้ชื่อหมู่อารามอาร์มีเนียในอิหร่าน
ศาลเจ้าพ่อช้างเผือก

ศาลเจ้าพ่อช้างเผือก เป็นศาลเจ้าเล็กๆ ตั้งอยู่ริมคูเมืองด้านทิศเหนือ ตรงมุมถนนมนัสตัดกับถนนพลแสน ตำบลในเมือง อำเภอเมืองนครราชสีมา จังหวัดนครราชสีมา
ประวัติ.
ในสมัยรัชกาลที่ 1 เกิดช้างเผือกพัง (เพศเมีย) 2 ช้าง คล้องได้ในแขวงเมืองภูเขียว ซึ่งเป็นเมืองขึ้นของเมืองนครราชสีมา กรมการเมืองภูเขียวนำช้างมามอบให้เจ้าพระยานครราชสีมา เพื่อนำไปถวายในหลวงต่อไป และได้นำช้างมาพักอยู่นอกเมืองทางด้านเหนือผูกไว้กับเสาที่ได้นำมาด้วย เมื่อนำช้างเดินทางต่อไปยังกรุงเทพฯ ก็ไม่ได้เอาเสาไปด้วย หลังจากพนักงานกรมคชบาลตรวจลักษณะช้างแล้วนำความกราบบังคมทูลถวายรัชกาลที่ 1 ทรงโปรดให้ขึ้นระวางรับไว้เป็นพระราชพาหนะและพระราชทานนามว่า พระอินทรไอยราช้าง และ พระเทพกุญชรช้าง
พระอินทรไอยรา.
พระอินทรไอยรา พระยาช้างที่พระยานครราชสีมานำทูลเกล้าฯ ถวาย เป็นช้างพังเผือกตรี ลูกเถื่อน สมโภชขึ้นระวาง ณ เดือนสี่ ปีขาล 1156 (พ.ศ. 2337) พระราชทานนามว่า พระอินทรไอยรา รัตนาเคนทร์ คเชนทรบดินทร์ อินทรังสรรค์ อนันตคุณ สมบูรณเลิศฟ้า 
ครั้นในสมัยรัชกาลที่ 2 ณ เดือนสี่ ปีวอก 1174 (พ.ศ.2355) ได้พระราชทานนามใหม่ว่า พระอินทรไอยรา คชาชาติฉัททันต์ พิศผิวพรรณเผือกตรีสียอดตองตากแห้ง วิศณุแกล้งรังรักษ์ มงคลลักษณเลิศฟ้า
พระเทพกุญชร.
พระเทพกุญชร เป็นช้างเผือกพังเอก ลูกเถื่อน สมโภชขึ้นระวาง ณ เดือนสอง ปีระกา 1163 (พ.ศ.2344) พระราชทานนามว่า พระเทพกุญชร บวรศรีเศวต เอกชาติฉัททันต์ อนันตคุณ สมบูรณเลิศฟ้า 
ครั้นในสมัยรัชกาลที่ 2 ณ เดือนสอง ปีวอก 1174 (พ.ศ.2355) ได้พระราชทานนามใหม่ว่า พระเทพกุญชร บวรศรีเศวต อมเรศนฤมิตร เผือกผ่องพิศโสภณ มิ่งมงคลนาเคนทร์ คเชนทรเฉลิมขวัญ ชาติฉัททันต์สูงศักดิ์ วิไลลักษณเลิศฟ้า
เสาที่ผูกช้างเผือก.
เสาที่ผูกช้างเผือกเป็นไม้ตะเคียนหิน ไม่ปรากฏเป็นหลักฐานว่าขุดฝังเพื่อผูกช้างในวันเดือนปีใด แต่ที่ว่าอยู่นอกเมืองทางด้านเหนือนั้น ก็คือทิศตะวันออกเฉียงใต้ของโรงเรียนสุรนารีวิทยาปัจจุบัน (มุมโรงเรียนสุนารีวิทยา ตรงข้ามกับสำนักงานสหกรณ์จังหวัด)
เนื่องจากเป็นเสาที่ผูกช้างเผือกซึ่งถือว่าเป็นสัตว์มงคลคู่บ้านคู่เมือง จึงมีผู้คนไปสักการะกราบไว้ เอาผ้าแพรไปผูก ชาวเมืองเรียกกันว่า หลักช้างเผือก ในช่วงนั้นยังมีลักษณะไม่เป็นศาลเจ้า เป็นเพียงเพิงหลังคาสังกะสีเท่านั้น
ประมาณปี พ.ศ.2504 มีการขยายถนนมิตรภาพด้านหน้าโรงเรียนสุรนารี โดยบริษัทฝรั่งเป็นผู้ก่อสร้างให้รื้อถอนเสาหลักช้างเผือกออก โดยยอมให้มีการตั้งศาลทำพิธีย้ายไปตั้งที่ฝั่งตรงข้าม ในพื้นที่ของสำนักงานสหกรณ์จังหวัดปัจจุบัน ต่อมานายช่างฝรั่งคนนั้นขับรถไปประสบอุบัติเหตุเสียชีวิต ผู้คนเชื่อกันว่า เป็นเพราะไปถอนเสาหลักช้างเผือก 
เนื่องจากหลักช้างเผือก เป็นที่เคารพชาวเมือง แต่ตั้งอยู่ในที่ไม่เหมาะสม และมีภูมิทัศน์ที่ไม่สวยงาม จึงย้ายมาตั้งอยู่ตรงมุมถนนมนัสตัดกับถนนพลแสน ในที่สวนสาธารณะริมคูเมืองของเทศบาลนครนครราชสีมาในปัจจุบัน ห่างจากที่เดิมประมาณ 100 เมตร
ต่อมาการตั้งชื่อถนนเส้นจากที่ตั้งเสาหลักช้างเผือกเดิม ซึ่งเริ่มจากถนนมิตรภาพตรงไปผ่านโรงพยาบาลมหาราชถึงบ้านประโดกและบ้านหมื่นไวย จึงให้ชื่อถนนเส้นนี้ว่า ถนนช้างเผือก
วัดสำเภา (จังหวัดแพร่)

วัดสำเภา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมฝั่งแม่น้ำแคมทิศใต้ ในตำบลเหมืองหม้อ อำเภอเมืองแพร่ จังหวัดแพร่ ที่ดินตั้งวัดเนื้อที่ 7 ไร่ 61.04 ตารางวา ปัจจุบันพระมหาสิทธิพร สุเมธโส เป็นเจ้าอาวาส
วัดสำเภาตั้งวัดเมื่อ พ.ศ. 2459 ได้รับพระราชทานวิสุงคามสีมาเมื่อวันที่ 25 ตุลาคม พ.ศ. 2516 เขตวิสุงคามสีมา กว้าง 40 เมตร ยาว 80 เมตร แต่เดิมเป็นวัดร้าง พบฐานเจดีย์อยู่ทางด้านทิศเหนือของวัด ต่อมาเมื่อ พ.ศ. 2457 พระครูมหาญาณสิทธิ์ (ครูบาคันธา) เจ้าอาวาสและเจ้าคณะตำบลเหมืองหม้อ ได้นำพระภิกษุ สามเณร พร้อมทั้งศรัทธาชาวบ้านมาพัฒนาแผ้วถางบริเวณวัดแห่งนี้ ใช้เป็นที่ฝึกวิทยายุทธการต่อสู้ มีการฝึกดาบ ตีมะผาบ ชาวบ้านเรียกสถานที่นี้ว่า "ข่วงเจิง" 
ต่อมาหลวงพ่อมังกาละ พระธุดงค์จากอำเภอเชียงแสน จังหวัดเชียงราย ขอพักวัดแห่งนี้ ทางคณะศรัทธาชาวบ้าน โดยการนำของนายยศ บ่อคำ ผู้ใหญ่บ้าน หมู่ที่ 1 บ้านสำเภาได้นิมนต์ท่านจำพรรษา และได้ช่วยสร้างกุฏิชั่วคราวขึ้นเป็นสำนักสงฆ์ ต่อมาก้ได้ช่วยกันปั้นอิฐ สร้างวิหาร ต่อมาพ่อมหาวัน เหมือหม้อ พ่อวัง เหมืองหม้อ พ่อวงจักร เหมืองหม้อ สามพี่น้องได้ช่วยกันสร้างพระพุทธรูป 3 องค์ ขึ้นในวิหารสำเภาและเดือนพฤษภาคม พ.ศ. 2465 ครูบารส ดวงแก้ว เจ้าอาวาสในสมัยนั้น ได้จัดให้มีการฉลองสมโภช พอมาถึงสมัยครูบาทอง ชุ่มเย็น ได้สร้างกุฏิ 1 หลัง เสาก่ออิฐเป็นปูนหลังคามุงด้วยกระเบื้องดินเผาเป็นเรือนไม้ชั้นเดียว 5 ห้อง ต่อมาหลังคารั่วและเริ่มชำรุดทรุดโทรจึงได้รื้อสร้างกุฏิใหม่ 2 ชั้น 11 ห้อง
วัดสำเภาล่ม

วัดสำเภาล่ม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองตะเคียน ในตำบลปากกราน อำเภอพระนครศรีอยุธยา จังหวัดพระนครศรีอยุธยา ปัจจุบันมีพระครูภาวนารัตนาภรณ์ (กำพล สิริภทฺโท) เป็นเจ้าอาวาส
วัดสำเภาล่ม เดิมชื่อ วัดทำใหม่ ตั้งวัดเมื่อ พ.ศ. 2200 ได้รับพระราชทานวิสุงคามสีมาเมื่อ พ.ศ. 2210 ได้เปลี่ยนมาเป็น "วัดสำเภาล่ม" เมื่อ พ.ศ. 2493 บริเวณวัดรายล้อมไปด้วยชุมชนมุสลิม ซึ่งชาวมุสลิมได้มาตั้งถิ่นฐานริมคลองตะเคียนเมื่อครั้งกรุงศรีอยุธยาเป็นราชธานี มีเรือสินค้าเข้ามาจอดท่าวัดสำเภาล่มได้โดยเฉพาะในสมัยแผ่นดินสมเด็จพระนารายณ์มหาราช
วัดนี้มีอุโบสถขนาดใหญ่ กว้าง 16 เมตร ยาว 45 เมตร ตัวเสาเรียงลายแนวตรงเขียนลายรดน้ำ พระประธานเป็นพระพุทธรูปศิลปะอู่ทองขนาดใหญ่ ชาวบ้านเรียก "หลวงพ่อใหญ่" มีพระศักดิ์สิทธิ์องค์หนึ่ง คือ "หลวงพ่อนาค" เป็นพระศิลา ปางนาคปรก
วัดวิเวกอาคม

วัดวิเวกอาคม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางขวัญ อำเภอเมืองฉะเชิงเทรา จังหวัดฉะเชิงเทรา และเป็นที่ตั้งของสำนักปฏิบัติธรรมประจำจังหวัดฉะเชิงเทรา แห่งที่ 2 ปัจจุบันมีเจ้าอาวาสคือ พระครูใบฏีกาอยู่ คุตฺตวํโส
วัดวิเวกอาคม เดิมจัดตั้งขึ้นเป็นสำนักวิปัสสนา เมื่อ พ.ศ. 2542 ชื่อ สำนักวิเวกอาคมธรรมปฏิบัติ อยู่ในอุปถัมภ์ของสำนักงานกลางกองการวิปัสสนาธุระ วัดมหาธาตุยุวราชรังสฤษฎิ์ราชวรมหาวิหาร กรุงเทพมหานคร โดยมีนายชุม ดิษฐาพร และนางถนอม ดิษฐาพร ร่วมกับนางสุปรางค์ ศรีคชา เป็นผู้บริจาคที่ดินในการสร้างสำนักวิปัสสนา จำนวน 9 ไร่ และได้ยกฐานะเป็นวัดตามประกาศกรมการศาสนา เมื่อวันที่ 24 พฤษภาคม พ.ศ. 2545 ได้รับพระราชทานวิสุงคามสีมาเมื่อวันที่ 16 ธันวาคม พ.ศ. 2554
วัดวิเวกอาคมมีการจัดกิจกรรมอบรมปฏิบัติธรรม วิปัสสนากรรมฐาน เป็นประจำ รวมถึงจัดโครงการบรรพชา บวชศีลจาริณี เฉลิมพระเกียรติสมเด็จพระเทพรัตนราชสุดาฯ เป็นประจำทุกปี
วัดวิเวกวราราม

วัดวิเวกวราราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเนินทราย อำเภอเมืองตราด จังหวัดตราด ปัจจุบันมี พระมหามงคล ยติโก (ปธ.9) รองเจ้าคณะจังหวัดตราด เป็นเจ้าอาวาส
วัดวิเวกวราราม เดิมชื่อ วัดหนองโพรง ตามชื่อของหมู่บ้าน ตั้งวัดเมื่อ พ.ศ. 2433 ต่อมาเมื่อ พ.ศ. 2465 เจ้าคณะภาค ได้มาเยี่ยมวัดต่าง ๆ ได้มาถึงที่วัดหนองโพรง เห็นว่าที่นี่มีความร่มเย็น สงบร่มรื่น เหมาะแก่การปฏิบัติธรรมจึงได้ยื่นเรื่องราวขอเปลี่ยนชื่อใหม่ว่า "วัดวิเวกวราราม" วัดได้รับวิสุงคามสีมาเมื่อวันที่ 25 ตุลาคม พ.ศ. 2516 
หลังจากพระมหามงคล ยติโก มารับตำแหน่งเจ้าอาวาส ท่านได้พัฒนาวัดอย่างต่อเนื่อง บูรณะอุโบสถและบริเวณโดยรอบที่สร้างมาเกือบ 40 ปี ทั้งนี้ได้บูรณะตั้งแต่วันที่ 15 มิถุนายน พ.ศ. 2555 แล้วเสร็จเมื่อวันที่ 28 มกราคม พ.ศ. 2557 และได้การจัดงานสมโภชอุโบสถขึ้น โดยกำหนดการจัดงานเป็นเวลา 5 วัน 5 คืน เริ่มตั้งแต่วันที่ 29 มกราคม พ.ศ. 2557 ถึงวันที่ 2 กุมภาพันธ์ พ.ศ. 2557
ประเทศโคลอมเบียในโอลิมปิกฤดูร้อน 2024

ประเทศโคลอมเบีย มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 โดยจะเข้าร่วมโอลิมปิกฤดูร้อนเป็นครั้งที่ 20
นักกีฬา.
รายการต่อไปนี้เป็นจำนวนผู้เข้าแข่งขันในครั้งนี้
ประเทศเช็กเกียในโอลิมปิกฤดูร้อน 2024

ประเทศบราซิล มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 โดยจะเข้าร่วมโอลิมปิกฤดูร้อนติดต่อกันเป็นครั้งที่ 8 หลังจากแยกตัวจากอดีต"เชโกสโลวาเกีย"
นักกีฬา.
รายการต่อไปนี้เป็นจำนวนผู้เข้าแข่งขันในครั้งนี้
ประเทศเดนมาร์กในโอลิมปิกฤดูร้อน 2024

ประเทศเดนมาร์ก มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 โดยจะเป็นการเข้าร่วมครั้งที่ 29 ของเดนมาร์กในโอลิมปิกฤดูร้อนในยุคสมัยใหม่ ยกเว้นโอลิมปิกฤดูร้อน 1904 ที่เซนต์หลุยส์
นักกีฬา.
รายการต่อไปนี้เป็นจำนวนผู้เข้าแข่งขันในครั้งนี้
สาธารณรัฐโดมินิกันในโอลิมปิกฤดูร้อน 2024

สาธารณรัฐโดมินิกัน มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 โดยจะเข้าร่วมโอลิมปิกฤดูร้อนเป็นครั้งที่ 16
นักกีฬา.
รายการต่อไปนี้เป็นจำนวนผู้เข้าแข่งขันในครั้งนี้
สหราชอาณาจักรในโอลิมปิกฤดูร้อน 2024

บริเตนใหญ่ (ชื่อเต็มว่า บริเตนใหญ่และไอร์แลนด์เหนือ) ทีมของสมาคมโอลิมปิกอังกฤษ (BOA) ซึ่งเป็นตัวแทนของสหราชอาณาจักร ได้แข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม ค.ศ. 2024 นักกีฬาชาวบริติชได้เข้าร่วมแข่งขันในโอลิมปิกฤดูร้อนทุกรายการตั้งแต่เริ่มมีการจัดการแข่งขันในยุคปัจจุบัน ร่วมกับออสเตรเลีย ฝรั่งเศส กรีซ และสวิตเซอร์แลนด์ แต่บริเตนใหญ่ยังคงเป็นทีมเดียวที่ได้เหรียญทองอย่างน้อยหนึ่งเหรียญในทุกการแข่งขัน รวมถึงรายการนี้ด้วยเมื่อโรซาลินด์ แคนเทอร์ ลอรา คอลเลตต์ และทอม แมคอีเวน ชนะเหรียญทองกีฬาขี่ม้าแบบทีมในวันที่สามของการแข่งขัน ทีมบริเตนใหญ่ได้เหรียญแรกในเช้าวันแรกของการแข่งขันที่ศูนย์กระโดดน้ำ โดยแยสมิน ฮาร์เปอร์และสการ์เลตต์ มิว เจนเซน ชนะเหรียญทองแดงในรายการกระโดดน้ำสปริงบอร์ด 3 เมตรหญิงคู่ เป็นเหรียญแรกของผู้หญิงชาวบริติชในการกระโดดน้ำคู่ที่โอลิมปิก
นักกีฬา.
รายการต่อไปนี้เป็นจำนวนผู้เข้าแข่งขันในครั้งนี้
ประเทศเนเธอร์แลนด์ในโอลิมปิกฤดูร้อน 2024

ประเทศเนเธอร์แลนด์ มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 โดยจะเข้าร่วมโอลิมปิกฤดูร้อนเป็นครั้งที่ 28 นับตั้งแต่เปิดตัวอย่างเป็นทางการในปี ค.ศ. 1900 นักกีฬาชาวดัตช์ได้เข้าร่วมการแข่งขันกีฬาโอลิมปิกฤดูร้อนทุกครั้ง ยกเว้นโอลิมปิกฤดูร้อน 1904 ที่เซนต์หลุยส์และโอลิมปิกฤดูร้อน 1956 ที่เมลเบิร์น ซึ่งเนเธอร์แลนด์คว่ำบาตรเนื่องจากการบุกโจมตีฮังการีของสหภาพโซเวียต
นักกีฬา.
รายการต่อไปนี้เป็นจำนวนผู้เข้าแข่งขันในครั้งนี้
ประเทศสวีเดนในโอลิมปิกฤดูร้อน 2024

ประเทศสวีเดน มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 โดยจะเข้าร่วมโอลิมปิกฤดูร้อนยุคใหม่เป็นครั้งที่ 29 ยกเว้นโอลิมปิกฤดูร้อน 1904 ที่เซนต์หลุยส์
นักกีฬา.
รายการต่อไปนี้เป็นจำนวนผู้เข้าแข่งขันในครั้งนี้
อากิบะเมดวอร์

อากิบะเมดวอร์ (; โรมาจิ: "Akiba Meido Sensō"; : อากิบะ เมโดะ เซ็นโซ; #เปลี่ยนทาง "สงครามเมดแห่งอากิฮาบาระ") เป็นซีรีส์อนิเมะโทรทัศน์ออริจินอลญี่ปุ่น สร้างโดยบริษัทไซเกมส์และสตูดิโอพีเอเวิกส์ กำกับโดยโซอิจิ มาซูอิ เขียนบทโดยโนริฮิโกะ ฮิกิ ออกแบบตัวละครโดยมานาบุ นิอิ และแต่งดนตรีประกอบโดยโยชิฮิโระ อิเกะ ออกอากาศตั้งแต่เดือนตุลาคมถึงธันวาคม พ.ศ. 2565 ทางช่อง Tokyo MX, BS11, KBS Kyoto และ SUN
เนื้อเรื่อง.
ในอากิฮาบาระปี ค.ศ. 1999 หญิงสาวอายุ 17 ปีชื่อวาฮิระ นาโกมิเริ่มต้นงานใหม่โดยทำงานในเมดคาเฟ่ธีมหมู พยายามจะไล่ตามความฝันในการเป็นเมดผู้ร่าเริงและขยันขันแข็ง แต่แล้วไม่นานนาโกมิก็พบว่าโลกของเมดคาเฟ่ในอากิฮาบาระนั้นโหดร้ายกว่าที่เธอคิดไว้ตอนแรกไว้อย่างมาก
ให้เสียงโดย: เรนะ คนโด
ให้เสียงโดย: รินะ ซาโต
ให้เสียงโดย: มินามิ ทานากะ
ให้เสียงโดย: โทโมโยะ คูโรซาวะ
ให้เสียงโดย: Jenya
ให้เสียงโดย: อายาฮิ ทากางากิ
ผู้จัดการของเมดคาเฟ่ทอนโทโคะทอน
ให้เสียงโดย: มานากะ อิวามิ
ให้เสียงโดย: โคกิ อูจิยามะ
ให้เสียงโดย: จุงโกะ มินางาวะ
ผู้นำของเครือเคดาโมโนะแลนด์ อดีตพี่น้องร่วมสาบานของรันโกะ
คลองตะเคียน

คลองตะเคียน หรือ คลองขุนศรีไชย ในเอกสารเก่าเรียก คลองขุนละครไชย (เพราะเป็นสถานที่ประหารขุนละคอนไชย) ส่วนฝรั่งในสมัยกรุงศรีอยุธยาเรียกว่า คลองน้ำยา บางทีก็เรียก คลองเห็ด แผนที่กรุงศรีอยุธยาสมัยสมเด็จพระนารายณ์มหาราช ทำโดยช่างแผนที่ฝรั่งเศสที่ชื่อ ฌาคส์ นิโกลาส์ เบแล็ง ระบุตำแหน่งคลองตะเคียนว่า คูจามใหญ่ เนื่องจากเป็นชุมชนของชาวมลายูจากปัตตานีกับชาวจามจากเวียดนาม 
คลองตะเคียนเป็นคลองทางทิศตะวันตกเฉียงใต้ของเกาะเมืองอยุธยา เป็นคลองลัดแม่น้ำเจ้าพระยา จากริมแม่น้ำเจ้าพระยาฝั่งใต้นอกเกาะเมือง อยู่ถัดทางตะวันตกใกล้วัดนักบุญยอแซฟ อยุธยา ไหลเป็นเส้นตรงลงไปทางทิศใต้ แล้ววกหักข้อศอกไปทางทิศตะวันออก เชื่อมแม่น้ำเจ้าพระยาบริเวณเหนือเกาะเรียน (ฝั่งตรงข้ามหมู่บ้านญี่ปุ่น เยื้องทางใต้) ตัวคลองกว้างประมาณ 15–20 เมตร สามารถใช้เป็นเส้นทางการสัญจรไปมาได้ คลองมีความยาวประมาณ 4 กิโลเมตร
ประวัติ.
คลองตะเคียนน่าจะขุดขึ้นในสมัยสมเด็จพระมหาจักรพรรดิ ขุดเพื่อให้เรือผ่านเข้าออกเป็นคลองลัดแม่น้ำเจ้าพระยา เนื่องจากตรงบริเวณป้อมเพชรน้ำจะไหลแรงมากเพราะมีแม่น้ำป่าสักใหลมาชนกับแม่น้ำเจ้าพระยา ทำให้เรือมักจะล่มประจำ จึงเรียกบริเวณตรงนี้ว่า "สำเภาล่ม" มานิต วัลลิโภดม ระบุว่าคลองขุดในสมัยพระยาธรรมิกราชแห่งอโยธยา จุลศักราช 458 พ.ศ. 1639
ปลายสมัยอยุธยาบริเวณปากคลองมีตลาดบ้านจีน มีศาลเจ้าจีน และมีซ่องโสเภณี 4 โรง “รับจ้างทำชำเราแก่บุรุษ” เป็นหลักฐานสำคัญว่าเป็นที่ชุมนุมจอดเรือแพจากนานาชาติ ได้แก่สำเภาสลุบกำปั่น
ในคำให้การขุนหลวงวัดประดู่ทรงธรรมกล่าวถึงย่านที่อยู่ตามแนวคลองและท้ายคลองว่า "ครั้นถึงฤดูลมสําเภาพัดเข้ามาในกรุง เป็นมรสุมเทศกาลพวกลูกค้าพานิชสําเภาจีนและลูกค้าแขกสลุป ลูกค้าฝรั่งกําปั่น ลูกค้าแขกกุศราชและพวกลูกค้าแขกสุรัด แขกชวามาลายู แขกฝรั่งเศส โปรตุเกส วิลันดาอิสปันยอนอังกฤษและฝรั่งดํา ฝรั่งลังกุนีและแขกเกาะ เป้นลูกค้าพานิชคุมสําเภาสลุปกําปั่นแล่นเข้ามาทอดสมอออยู่ท้ายคู"
คลองตะเคียนเป็นที่อยู่ของชุมชนชาวมุสลิมเช่นเดียวกับคลองปทาคูจาม (คลองคูจาม) สถานที่ตั้งบริเวณคลองตะเคียนได้แก่ วัดกลางคลองตะเคียน มัสยิดกุฎีช่อฟ้า มัสยิดตะเกี่ยโยคินราชมิสจินจาสยามซึ่งมีอายุ 400 กว่าปี สร้างขึ้นในสมัยสมเด็จพระเจ้าทรงธรรม ตั้งอยู่แถวปากคลอง วัดโคกจินดาราม มัสยิดนูรุ้ลยะมาล และวัดสำเภาล่ม
มูลนิธิคืนช้างสู่ธรรมชาติ

มูลนิธิคืนช้างสู่ธรรมชาติ  เป็นองค์การอนุรักษ์ที่ไม่แสวงหาผลกำไร ซึ่งมีเป้าหมายคือการคืนช้างที่ถูกกักขังไปสู่ที่อยู่อาศัยตามธรรมชาติของพวกมัน องค์การนี้ได้รับการก่อตั้งเมื่อ พ.ศ. 2539 จากพระราชดําริของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง แห่งประเทศไทย โดยระหว่าง พ.ศ. 2541 ถึง พ.ศ. 2555 องค์การดังกล่าวได้รับช้างและปล่อยช้างป่า 84 ตัวกลับคืนสู่ธรรมชาติ
ภูมิหลัง.
ปัจจุบันช้างเอเชียถูกระบุว่าเป็น "สัตว์ใกล้สูญพันธุ์" ในบัญชีแดงไอยูซีเอ็นของสิ่งมีชีวิตที่มีความเสี่ยงต่อการสูญพันธุ์ ในขณะเดียวกัน คาดว่าในประเทศไทยมีช้างเลี้ยงกว่า 2,800 เชือก ทั้งในสวนสัตว์และที่สงวน หรือใช้โดยคนตัดไม้และอุตสาหกรรมการท่องเที่ยว โดยมีจำนวนมากกว่าช้างป่าในประเทศไทย ซึ่งประเมินว่ามีเพียงประมาณ 2,000 ตัว ส่วนที่กรุงเทพมหานคร ช้างเชื่องหลายสิบเชือกถูกใช้โดยควาญเพื่อขออาหารและเงิน
ฮิการิ มิตสึชิมะ

ฮิการิ มิตสึชิมะ (; โรมาจิ: "Mitsushima Hikari"; เกิด 30 พฤศจิกายน ค.ศ. 1985) เป็นนักแสดง, นักร้อง และนักเดินแบบชาวญี่ปุ่น เธอได้นำแสดงในภาพยนตร์และละครโทรทัศน์หลายเรื่อง เธอได้นำแสดงในภาพยนตร์ที่มีผู้กำกับเป็นอดีตสามี "คาวะโนะโซโกะคาระคนนิจิวะ" (Sawako Decides) ใน ค.ศ. 2010 และสมรสในปีเดียวกันที่ออกฉาย
อาชีพของฮิการิเริ่มจากอาชีพในวงการดนตรี ใน ค.ศ. 1997 ในฐานะนักร้องไอดอลของวงเจ-ป๊อป "โฟลเดอร์" และ "โฟลเดอร์ 5" อีกทั้งยังเปิดตัวในฐานะนักแสดงในปีเดียวกัน เธอแสดงเป็น ชิโอริ อูจิอูระในภาพยนตร์ไคจูเรื่อง "กำเนิดใหม่ม็อทซูร่า 2" (Rebirth of Mothra II) ฮิการิปรากฏตัวในละครโทรทัศน์ครั้งแรกใน ค.ศ. 2005 รับบทเป็น เอลี ใน "อุลตร้าแมนแม็กซ์", ภาพยนตร์ระทึกขวัญที่ดัดแปลงมาจากมังงะ "สมุดโน้ตกระชากวิญญาณ" และแสดงเป็นโยโกะ โอซาวะ ในภาพยนตร์ศิลป์ (art film) ค.ศ. 2008 แนวคอเมดีดรามาโดย ชิอง โซโนะ เรื่อง "ลิขิตรัก นักส่อง กกน." (Love Exposure) การแสดงของเธอในภาพยนตร์นี้ทำให้เธอได้รับความสนใจและรางวัลในหลายสาขา ใน ค.ศ. 2022 เธอนำแสดงในละครชุดทางโทรทัศน์ของเน็ตฟลิกซ์เรื่อง "รักแรก" (First Love) ร่วมกับ ทาเกรุ ซาโต ละครชุดได้รับแรงบันดาลใจจากเพลง "เฟิสต์เลิฟ" และ "ฮัตสึโคย" โดย ฮิการุ อูตาดะ กำหนดเผยแพร่ทั่วโลก
สหรัฐในโอลิมปิกฤดูร้อน 2024

สหรัฐ ซึ่งมีคณะกรรมการโอลิมปิกและพาราลิมปิกแห่งสหรัฐอเมริกา (USOPC) เป็นตัวแทน มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 นักกีฬาของสหรัฐเข้าร่วมแข่งขันในโอลิมปิกฤดูร้อนสมัยใหม่ทุกครั้ง นับเป็นการเข้าร่วมครั้งที่ 29 ยกเว้นโอลิมปิกฤดูร้อน 1980 ที่กรุงมอสโก ซึ่งชาวอเมริกันเป็นผู้นำการคว่ำบาตรเพื่อประท้วงการรุกรานอัฟกานิสถานของสหภาพโซเวียต เนื่องจากลอสแองเจลิสจะเป็นเจ้าภาพการแข่งขันกีฬาโอลิมปิกฤดูร้อน 2028 นักกีฬาสหรัฐจะเดินเป็นลำดับสุดท้ายก่อนที่ทีมฝรั่งเศสเจ้าภาพจะเดินเข้าสู่โทรคาเดโร สแควร์ ระหว่างขบวนพาเหรดของประเทศต่าง ๆ ในพิธีเปิด นอกจากนี้ สหรัฐจะมีการแสดงในพิธีปิดด้วย
นักกีฬา.
รายการต่อไปนี้เป็นจำนวนผู้เข้าแข่งขันในครั้งนี้
คำสั่งผู้บังคับบัญชา

คำสั่งผู้บังคับบัญชา  หรือเรียก ข้อต่อสู้เนือร์นแบร์ก  หรือ แค่ทำตามสั่ง  เป็นคำให้การแก้ฟ้องในศาลว่าบุคคล ไม่ว่าเป็นสมาชิกกองทัพ หน่วยงานบังคับใช้กฎหมาย หรือพลเรือนก็ตาม ไม่ควรถือว่ามีความผิดจากการลงมือปฏิบัติตามคำสั่งของผู้บังคับบัญชา 
คำสั่งผู้บังคับบัญชามักถือเป็นส่วนประกอบของหลักความรับผิดทางอาญาของผู้บังคับบัญชา (command responsibility)
การใช้คำให้การแก้ฟ้องดังกล่าวที่มีชื่อเสียงมากที่สุดครั้งหนึ่ง ได้แก่ คำให้การแก้ฟ้องของผู้ถูกกล่าวหาในการพิจารณาคดีเนือร์นแบร์ก ค.ศ. 1945–1946 ดังนั้นจึงมีชื่อเรียกอีกอย่างหนึ่งว่า "ข้อต่อสู้เนือร์นแบร์ก" คดีนี้เป็นคดีที่ฝ่ายสัมพันธมิตรผู้ชนะสงครามโลกครั้งที่สองดำเนินคดีต่อผู้นำการเมือง ทหารและเศรษฐกิจของนาซีเยอรมนี การพิจารณาคดีเหล่านี้ภายใต้กฎบัตรกรุงลอนดอนว่าด้วยคณะตุลาการทหารระหว่างประเทศที่จัดการพิจารณาคดีขึ้น ตัดสินว่าข้อต่อสู้เรื่องคำสั่งผู้บังคับบัญชาไม่เพียงพอทำให้หลบเลี่ยงการลงโทษได้ เพียงแต่อาจบรรเทาบทลงโทษได้เท่านั้น
อย่างไรก็ดี คำให้การแก้ฟ้องเรื่องคำสั่งผู้บังคับบัญชานี้มีใช้กันมาตั้งแต่ก่อนการพิจารณาคดีเนือร์นแบร์ก และศาลก็วินิจฉัยไว้ไม่ตรงกัน คือมีทั้งที่ถูกตัดสินว่าผิดและไม่ผิด
การเลือกตั้งนายกองค์การบริหารส่วนจังหวัดกาฬสินธุ์ พ.ศ. 2565

การเลือกตั้งนายกองค์การบริหารส่วนจังหวัดกาฬสินธุ์ พ.ศ. 2565 จัดขึ้นเมื่อวันที่ 14 สิงหาคม พ.ศ. 2565 เป็นการเลือกตั้งนายกองค์การบริหารส่วนจังหวัดกาฬสินธุ์ (นายก อบจ. กาฬสินธุ์) ครั้งที่ 5 สืบเนื่องจากคำวินิจฉัยของศาลอุธรณ์ที่ระบุว่าการเลือกตั้งเมื่อ พ.ศ. 2563 มิได้เป็นไปอย่างบริสุทธิ์เที่ยงธรรม
การสมัครรับเลือกตั้งมีขึ้นระหว่างวันที่ 4-8 กรกฎาคม พ.ศ. 2565 มีผู้สมัครรับเลือกตั้งทั้งสิ้น 3 คน ได้แก่ ชานุวัฒน์ วรามิตร อดีตนายก อบจ. กาฬสินธุ์คนล่าสุด ไม่สังกัดพรรค เฉลิมขวัญ หล่อตระกูล ลงสมัครในนามพรรคเพื่อไทย และเขมจิรา อนันทวรรณ ไม่สังกัดพรรค
การเลือกตั้งครั้งนี้มีผู้สังเกตการณ์จากสื่อหลายสำนัก เพราะแม้จะเป็นการเลือกตั้งระดับท้องถิ่น แต่ ณัฐวุฒิ ไสยเกื้อ แกนนำคนสำคัญของพรรคเพื่อไทยเดินทางไปปราศัยหาเสียงด้วยตนเอง การขึ้นป้ายหาเสียงที่มีภาพของ แพทองธาร ชินวัตร บุตรสาวของอดีตนายกรัฐมนตรี ทักษิณ ชินวัตร พร้อมกับสโลแกน "เลือกนายก อบจ. กาฬสินธุ์ จาก พรรคเพื่อไทยให้ชนะขาด"
ผลการเลือกตั้งปรากฏว่า เฉลิมขวัญ หล่อตระกูล จากพรรคเพื่อไทย ได้รับชัยชนะอย่างถล่มทลาย เหนือกว่า ชานุวัฒน์ วรามิตร ด้วยคะแนนเสียงรวมกว่า 60 เปอร์เซ็นต์
ที่มา.
สืบเนื่องจากการที่ศาลอุธรณ์ภาค 4 ได้มีพิพากษาว่าการกระทําของ ชานุวัฒน์ วรามิตร (ดำรงตำแหน่งนายก อบจ. กาฬสินธุ์ขณะนั้น) ฝ่าฝืนพระราชบัญญัติการเลือกตั้งสมาชิกสภาท้องถิ่นหรือผู้บริหารท้องถิ่น พ.ศ. 2562 มาตรา 65 วรรค 2 จากกรณีที่มีทีมงานผู้ช่วยหาเสียงโพสต์เฟซบุ๊กประกาศเชิญชวนผู้คนให้มาเอาป้ายหาเสียงไปใช้ประโยชน์ก่อนวันเลือกตั้ง จึงมีผลให้ผลการเลือกตั้งนายกองค์การบริหารส่วนจังหวัดกาฬสินธุ์ เมื่อวันที่ 20 ธันวาคม พ.ศ. 2563 ที่ชานุวัฒน์ วรามิตร ได้รับคะแนนสูงสุด มิได้เป็นไปโดยสุจริตหรือเที่ยงธรรม จึงมีคำสั่งให้มีการจัดเลือกตั้งนายก อบจ.กาฬสินธุ์ ขึ้นใหม่
ผลการเลือกตั้ง.
<table style="margin:0; border:none;"><tr><td style="border:none; padding:0;">
<table style="text-align:left; border-collapse:collapse; width:100%;">
<tr style="background:#ddd"><th style="text-align:center;" colspan="5">คะแนนเสียง</th></tr>
<tr style="font-size:88%; height:4px;">
<td colspan="2" style="padding:0 4px; text-align:left;"></td>
<td style="width:400px; text-align:left;"></td>
<td colspan="2" style="padding:0 4px; width:1em; text-align:right;"></td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">เฉลิมขวัญ</td>
<td style="width:100px;border-left:solid 1px silver;border-right:solid 1px silver;">#E30613; width:60.27%; overflow:hidden">  </td>
<td colspan="2" style="padding-left:0.4em;padding-right:0.4em" align="right">60.27%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">ชานุวัฒน์</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">36.40%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">เขมจิรา</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">3.33%</td>
</tr>
</table>
</td></tr></table>
เร็นไอฟล็อปส์

เร็นไอฟล็อปส์ (; โรมาจิ: "Ren'ai Furoppusu"; : เร็นไอ ฟูรปปูซุ) เป็นซีรีส์อนิเมะโทรทัศน์ออริจินอลญี่ปุ่น สร้างโดยคาโดกาวะคอร์ปอเรชัน ผลิตแอนิเมชันโดยสตูดิโอปัสซีโอเน กำกับโดยโนบูโยชิ นางายามะ ออกอากาศตั้งแต่เดือนตุลาคมถึงธันวาคม พ.ศ. 2565 ทางช่อง AT-X และเครือข่ายอื่น ๆ มังงะดัดแปลงวาดโดยรีวได อิชิซากะ เริ่มตีพิมพ์ในนิตยสาร"ยังแอนิมอล"ของสำนักพิมพ์ฮากูเซนชะในเดือนมิถุนายน พ.ศ. 2565
เนื้อเรื่อง.
วันหนึ่งคาชิวากิ อาซาฮิได้ดูรายการดูดวงทางโทรทัศน์ก่อนไปโรงเรียน ปรากฏว่าทุกคำทำนายกลายเป็นความจริงเมื่อเขาได้พบกับหญิงสาวห้าคนตลอดทางไปโรงเรียน แล้วภายหลังทั้งห้าคนก็สารภาพรักกับเขา อาซาฮิจึงต้องหาทางรับมือกับสถานการณ์ไม่คาดฝัน
ให้เสียงโดย: 
ตัวละครเอกของซีรีส์ ถูกสารภาพรักห้าครั้งจากห้าคนในวันแรกที่ไปโรงเรียนหลังได้ดูรายการดูดวงทางโทรทัศน์
ให้เสียงโดย: มิกุ อิโต
นักเรียนชาวญี่ปุ่นและเพื่อนร่วมชั้นของอาซาฮิ ผู้สวมแว่นและมีบุคลิกสดใสร่าเริง
ให้เสียงโดย: อายานะ ทาเกทัตสึ
นักเรียนแลกเปลี่ยนจากประเทศสหรัฐอเมริกา มัดสวมเฮดโฟนที่มีหูแมว ต้องการเก่งภาษาญี่ปุ่นโดยการเรียนคันจิ
ให้เสียงโดย: ริเอะ ทากาฮาชิ
นักเรียนแลกเปลี่ยนจากประเทศบัลแกเรียผู้ขี้อาย แท้จริงแล้วเป็นหญิงแต่งกายข้ามเพศที่ถูกพ่อที่เสียชีวิตไปแล้วบอกให้ใช้ชีวิตแบบผู้ชายในชื่อว่า อิลยา อิลยูฮิน (イリヤ・イリューヒン, Iriya Iryūhin)
ให้เสียงโดย: ฮิซาโกะ คาเนโมโตะ
อาจารย์ประจำชั้นผู้มาจากประเทศจีน เนื่องจากอายุยังน้อยจึงมีปฏิสัมพันธ์กับนักเรียนเหมือนเป็นพี่สาว เป็นอดีตมือสังหารผู้ใช้วิชามวยไท่เก๊กจากองค์กรใต้ดิน
ให้เสียงโดย: มาริกะ โคโนะ
นักเรียนแลกเปลี่ยนจากประเทศเยอรมนี ทำงานเป็นนางแบบและยังเป็นสาวน้อยเวทมนตร์
ให้เสียงโดย: จุง ฟูกูยามะ
เพื่อนร่วมชั้นของอายาฮิ
ให้เสียงโดย: ชิโอริ อิซาวะ
นาฬิกาปลุกรูปกระต่ายที่มักพูดอะไรบางอย่างกับอาซาฮิและคนอื่น ๆ มีหน้าจอที่แสดงทั้งเวลาและข้อมูลอื่น ๆ
ให้เสียงโดย: 
เพื่อนสมัยเด็กในอดีตของอาซาฮิ ป่วยเสียชีวิตเมื่อสองปีก่อนเนื้อเรื่องเริ่มต้น
ให้เสียงโดย: ยูกิโยะ ฟูจิอิ
นักวิทยาศาสตร์ผู้ทำงานเกี่ยวกับปัญญาประดิษฐ์
รูปแบบต่าง ๆ.
มังงะ.
มังงะดัดแปลงวาดโดยรีวได อิชิซากะ เริ่มตีพิมพ์ในนิตยสาร"ยังแอนิมอล"ของสำนักพิมพ์ฮากูเซนชะในวันที่ 24 มิถุนายน พ.ศ. 2565
!width=4%|#
!width=48%|วันที่ออกจำหน่ายในญี่ปุ่น
!width=48%|ISBN ในญี่ปุ่น
<tr style="text-align: center;"><th scope="row" id="vol1" style="text-align: center; font-weight: normal; background-color: transparent;">1</th></td><td> 29 กันยายน พ.ศ. 2565</td><td></td></tr>
<tr style="text-align: center;"><th scope="row" id="vol2" style="text-align: center; font-weight: normal; background-color: transparent;">2</th></td><td> 27 ตุลาคม พ.ศ. 2565</td><td></td></tr>
</table>
อนิเมะ.
ซีรีส์อนิเมะโทรทัศน์ออริจินอลสร้างโดยคาโดกาวะคอร์ปอเรชัน และผลิตแอนิเมชันโดยสตูดิโอปัสซีโอเน มีการประกาศสร้างในวันที่ 25 มีนาคม พ.ศ. 2565 ซีรีส์อนิเมะกำกับโดยโนบูโยชิ นางายามะ โดยมีมิโดริ ยูอิและฟูจิอากิ อาซาริเป็นผู้ช่วยผู้กำกับ เขียนบทโดยเรียว ยาซูโมโตะ ออกแบบตัวละครโดยคาซูยูกิ อูเอดะ และยังรับหน้าที่เป็นหัวหน้าผู้กำกับแอนิเมชัน บรรเลงดนตรีประกอบโดยเค็นอิจิโร ซูเอฮิโระ ออกอากาศตั้งแต่วันที่ 12 ตุลาคมถึง 28 ธันวาคม พ.ศ. 2565 ทางช่อง AT-X และเครือข่ายอื่น ๆ โคโนมิ ซูซูกิร้องเพลงเปิดชื่อเพลงว่า "Love? Reason why!!" ส่วนมิกุ อิโต, อายานะ ทาเกทัตสึ, ริเอะ ทากาฮาชิ, ฮิซาโกะ คาเนโมโตะ และมาริกะ โคโนะร้องเพลงเปิดแรกชื่อเพลงว่า "Flop Around" อิโตร้องเพลงปิดเพลงที่สองชื่อเพลงว่า "Lost in the white"
ยุ่งนักหนา เลขาพญายม

ยุ่งนักหนา เลขาพญายม (; โรมาจิ: "Hōzuki no Reitetsu") เป็นซีรีส์มังงะญี่ปุ่น เขียนเรื่องและวาดภาพโดยนัตสึมิ เองูจิ เรื่องราวเกียวกับโฮสึกิ อสูรผู้ทำงานให้พญายมผู้ปกครองนรก ตีพิมพ์ในนิตยสารมอร์นิงของสำนักพิมพ์โคดันชะระว่างเดือนมีนาคม พ.ศ. 2554 ถึงมกราคม พ.ศ. 2563 รวบรวมตีพิมพ์เป็นหนังสือมังงะรวมเล่ม ("ทังโกบง") ทั้งหมด 31 เล่ม
มังงะได้รับการดัดแปลงเป็นซีรีซ์อนิเมะโทรทัศน์โดยวิตสตูดิโอในฤดูกาลแรกเมื่อปี พ.ศ. 2557 สตูดิโอดีนรับผิดชอบผลิตฤดูกาลที่สองในระหว่างปี พ.ศ. 2560-2561 วิตสดูดิโอยังผลิตออริจินอลแอนิเมชันดีวีดี (โอเอดี) 3 ตอนในปี พ.ศ. 2558 ส่วนสตูดิโอดีนผลิตโอเอดี 1 ตอนในปี พ.ศ. 2560 และไพน์แจมผลิตโอวีเออีก 3 ตอนในปี พ.ศ. 2562 และ พ.ศ. 2563
ทาเกรุ ซาโต

ทาเกรุ ซาโต (; โรมาจิ: "Satō Takeru"; เกิด 21 มีนาคม ค.ศ. 1989) เป็นนักแสดงชาวญี่ปุ่น เขาเป็นที่รู้จักจากการนำแสดงบท โนงามิ เรียวทาโร่ ในแฟรนไชส์ "มาสค์ไรเดอร์เดนโอ" และในบท ฮิมุระ เคนชิน ในภาพยนตร์ฉบับคนแสดง "เคนชิน ซามูไร เอ็กซ์" และภาคต่อของภาพยนตร์
ประวัติ.
ซาโตเกิดเมื่อวันที่ 21 มีนาคม ค.ศ. 1989 ที่เขตอิวัตสึกิ จังหวัดไซตามะ ซาโตเริ่มทำงานเป็นนักแสดงเด็กเป็นระยะเวลาสามหรือสี่ปีและปรากฏตัวในโฆษณาและภาพถ่ายปกนิตยสาร หลังจากเขาเข้าเรียนในชั้นประถมปลาย เขาตัดสินใจที่จะไม่เป็นนักแสดงเด็กอีกต่อไปเนื่องจาก "อุปนิสัยขี้อาย" เขาสำเร็จการศึกษาจากโรงเรียนมัธยมปลายโคชิงายะคิตะในไซตามะใน ค.ศ. 2007 ในปีเดียวกัน ขณะกำลังถ่ายทำ "มาสค์ไรเดอร์เดนโอ" เขาได้รับการวินิจฉัยว่ามีภาวะโพรงเยื่อหุ้มปอดมีอากาศขั้นปฐมภูมิและได้เข้ารับการรักษาให้หายตั้งแต่นั้น
หลังความสำเร็จและความนิยมของ "มาสค์ไรเดอร์เดนโอ" และการออกฉายฉบับโรงภาพยนตร์อีกสองเรื่องในช่วงฤดูใบไม้ผลิ ค.ศ. 2008 ซาโตนำแสดงในละครโทรทัศน์ของทีบีเอสที่ได้รับรางวัลเรื่อง "รุกกี มือใหม่ไฟแรง" (Rookies) แสดงเป็น ยูยะ โอกาดะ สมาชิกของชมรมบาสเกตบอลโรงเรียนมัธยมปลายที่เต็มไปด้วยนักเลง ซาโตมองว่าบทบาทของเขาใน "รุกกี มือใหม่ไฟแรง" เป็นบทบาทที่ทำให้เขาได้เป็นที่รู้จักแม้ว่าจะได้รับบทเป็นตัวละครสมทบเท่านั้น เพราะละครโทรทัศน์เรื่องนี้ได้ฉายในช่วงเวลายอดนิยมและสามารถเข้าถึงผู้ชมที่กว้างกว่าเมื่อเทียบกับผลงานก่อนหน้าของเขา
ใน ค.ศ. 2014 ซาโตได้รับบทบาทเป็นนักสืบสวนมือใหม่ในละครโทรทัศน์ของฟูจิทีวีเรื่อง "บิตเตอร์บลัด" (Bitter Blood) เขาปรากฏตัวอีกครั้งในบทบาทของ ฮิมุระ เคนชิน ในสองภาพยนตร์ภาคต่อฉบับคนแสดงของแฟรนไชส์ "ซามูไรพเนจร" เรื่อง "" และ "คนจริง โคตรซามูไร" ซึ่งทั้งสองเรื่องออกฉายในปีเดียวกัน ค.ศ. 2014 นักเขียนมังงะต้นฉบับของ "ซามูไรพเนจร" โนบูฮิโระ วัตสึกิ ยกย่องการแสดงของซาโตและเรียกเขาว่าเป็นนักแสดงในอุดมคติที่จะแสดงเป็นเคนชินได้ เขา ร่วมกับนักแสดงร่วมคนอื่น ๆ ของ "ซามูไรพเนจร" อย่าง เอมิ ทาเกอิ, มูเนตากะ อาโอกิ และผู้กำกับฯ เคอิชิ โอโตโมะ ได้รับการแต่งตั้งให้เป็น "ทูตสันถวไมตรีวัฒนธรรม" (Cultural Friendship Ambassador) ต่อฟิลิปปินส์โดยสภาเมืองมากาตีในวันที่ 7 สิงหาคม ค.ศ. 2014
พร้อมด้วยความสำเร็จในการแสดงภาพยนตร์ เขากลับมาปรากฏตัวในโทรทัศน์อีกครั้งในละครชุดทางโทรทัศน์ของทีบีเอส "สุดยอดเชฟวังหลวง" ในต้นปี ค.ศ. 2015 และตามด้วยภาพยนตร์สามเรื่องของโทโฮใน ค.ศ. 2015 และ ค.ศ. 2016 รวมถึงภาพยนตร์ภาคคนแสดงที่ดัดแปลงมาจากมังงะเรื่อง "วัยซนคนการ์ตูน" และ "ถ้าแมวตัวนั้นหายไปจากโลกนี้" บทบาทของเขาในภาพยนตร์ ค.ศ. 2017 เรื่อง "บันทึกน้ำตารัก 8 ปี" ทำให้เขาได้รับการเสนอชื่อในสาขานักแสดงนำชายยอดเยี่ยมในงานรางวัลเจแปนอะแคเดมีครั้งที่ 41 ใน ค.ศ. 2018 เขานำแสดงในละครชุดทางโทรทัศน์ที่ได้รับรางวัลสองเรื่อง: "อาซาโดระ" ของเอ็นเอชเค "ฮัมบุง, อาโออิ" (Hanbun, Aoi) และของทีบีเอส "กิโบโตะมูซูเมะโนะบลูส์" (Blues of Stepmother and Daughter) ในปีเดียวกันเขาได้ปรากฏตัวในบทบาทของ โนงามิ เรียวทาโร่ อีกครั้งในภาพยนตร์มาสค์ไรเดอร์เรื่องสุดท้ายของยุคเฮเซ
ใน ค.ศ. 2021 ซาโตร่วมกับวันโอเคร็อกและ รีวโนซูเกะ คามิกิ ออกจากสังกัดอะมิวส์และก่อตั้งสังกัดใหม่เป็นของตนเอง "โค-ลาโว" ใน ค.ศ. 2022 เขานำแสดงในละครชุดทางโทรทัศน์ของเน็ตฟลิกซ์เรื่อง "รักแรก" (First Love) ร่วมกับ ฮิการิ มิตสึชิมะ ละครชุดได้รับแรงบันดาลใจจากเพลง "เฟิสต์เลิฟ" และ "ฮัตสึโคย" โดย ฮิการุ อูตาดะ กำหนดเผยแพร่ทั่วโลก
วัดทองบ่อ

วัดทองบ่อ เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ริมแม่น้ำเจ้าพระยา ในตำบลขนอนหลวง อำเภอบางปะอิน จังหวัดพระนครศรีอยุธยา โดยมีพระครูอาทรพิพัฒนโกศล เป็นเจ้าอาวาส
วัดทองบ่อ เดิมชื่อ วัดเพียประสาท บริเวณที่ตั้งวัดเคยเป็นด่านขนอนเก็บภาษีอากรในสมัยกรุงศรีอยุธยา มีเรื่องเล่าต่อกันมาว่ามีเรือสำเภาใช้ในการขนส่งสินค้าเกิดอับปาง ทำให้เรือพร้อมเสากระโดงจมลง จนมาติดที่หน้าวัด ชาวบ้านช่วยกันเก็บขึ้นมาไว้ที่วัด ชาวบ้านในบริเวณนี้เป็นชาวมอญซึ่งอพยพมาเมื่อครั้งสมัยกรุงศรีอยุธยา ในสมเด็จพระนเรศวรมหาราช ทรงกู้เอกราช เรียกชุมชนนี้ว่า "ชุมชนเสากระโดง" อย่างไรก็ดีสำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2328 ได้รับพระราชทานวิสุงคามสีมาเมื่อวันที่ 13 กุมภาพันธ์ พ.ศ. 2491
มีหลักฐานว่าวัดทองบ่อสร้างขึ้นในสมัยกรุงศรีอยุธยาตอนปลาย มีเจดีย์ย่อมุมไม้สิบสอง ศิลปะอยุธยา ภายในบรรจุพระบรมสารีริกธาตุ วัดแห่งนี้มี "หลวงพ่อโต" เป็นพระประธานในอุโบสถ นอกจากนั้นวัดยังมีพิพิธภัณฑ์พื้นบ้าน และเป็นศูนย์ศึกษาของชาวมอญ อยู่ในศาลาการเปรียญของวัด ได้รวบรวมของมีค่า เช่น เสากระโดงเรือไม้ตะเคียน เรือชนิดต่าง ๆ มีการจัดแสดงพระพุทธรูปศิลปะมอญอันงดงาม พระพุทธรูปหยก อายุถึง 2,000 ปี ภาพวาดกษัตริย์มอญ และคัมภีร์งาช้างจารอักขระภาษามอญโบราณ เป็นต้น
วัดยังมีประเพณีชาวมอญ เช่นการประเพณีสงกรานต์ชาวรามัญเป็นประจำ มีประเพณีตักบาตรน้ำผึ้ง การเล่นสะบ้า และอื่น ๆ
วัดราษฎร์สโมสร (จังหวัดพังงา)

วัดราษฎร์สโมสร เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลถ้ำ อำเภอตะกั่วทุ่ง จังหวัดพังงา ที่ดินตั้งวัดเนื้อที่ 27 ไร่ พื้นที่ตั้งวัดเป็นที่เนินสูงและราบลุ่มที่ตีนเนิน สภาพแวดล้อมมีที่สวนชาวบ้าน และมีลำคลองหุบเหวลึก ปัจจุบันเจ้าอาวาส คือ พระครูวิสุทธิ์ธรรมานุยุต
วัดราษฎร์สโมสรสร้างเมื่อ พ.ศ. 2469 โดยมีพระอธิการหีด พุทฺธรกฺขิโต นำชาวบ้านสร้าง เดิมนามว่า วัดโตนดิน ภายหลังได้เปลี่ยนชื่อมาเป็น "วัดราษฎร์สโมสร" เมื่อ พ.ศ. 2486 ได้รับพระราชทานวิสุงคามสีมาเมื่อวันที่ 13 กุมภาพันธ์ พ.ศ. 2491 ได้รับพระราชทานวิสุงคามสีมาครั้งหลังเมื่อวันที่ 25 มีนาคม พ.ศ. 2554 
ลักษณะศิลปกรรรม อุโบสถทรงไทยประเพณี มีการตกแต่งด้วยช่อฟ้า ใบระกาและหางหงส์ นอกจากนี้มีหอฉันและกุฏิ
เตาโจ

เตาโจ (หรือ ; #เปลี่ยนทาง) เตาจู  หรือ เตาคู  เป็นเครื่องปรุงทำจากถั่วเหลืองหมักซึ่งใช้ในอาหารอินโดนีเซียแบบจีนและอาหารมาเลเซียแบบจีน เตาโจทำจากการต้มถั่วเหลืองก่อนนำไปบดผสมกับแป้งและหมักเพื่อให้ข้นเหนียว หลังจากนั้นจึงนำไปแช่น้ำเกลือและผึ่งแดดเป็นเวลาหลายสัปดาห์เพื่อหมักต่อไปอีกจนกระทั่งสีของเตาโจกลายเป็นสีเหลืองปนแดง เตาโจที่มีคุณภาพดีจะมีกลิ่นเฉพาะตัว เตาโจยังใช้ในอาหารอินโดนีเซียภูมิภาคอื่น ๆ เช่นอาหารซุนดาและอาหารชวา นอกจากในอินโดนีเซียแล้ว ชาวมาเลเซียเชื้อสายจีน ชาวสิงคโปร์เชื้อสายจีน และชาวบรูไนเชื้อสายจีนก็นิยมใช้เตาโจปรุงอาหารเช่นกัน
เตาโจนิยมใช้เป็นเครื่องปรุงและส่วนผสมในอาหารผัดเช่นตาฮูเตาโจ  หรือเต้าหู้ผัดซอสเตาโจ กากัปตาฮูเตาซี  หรือปลาและเต้าหูผัดซอสเตาโจ เป็นต้น และในซุปเช่นซวีกีโอะฮ์  หรือซุปขากบ ปีโอะฮ์  หรือซุปตะพาบ เป็นต้น
วัดราชา (จังหวัดพังงา)

วัดราชา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางทอง อำเภอท้ายเหมือง จังหวัดพังงา พื้นที่ตั้งวัดเป็นที่ราบ มีคลองล้อมรอบ ปัจจุบันมีพระสมห์วิเชียร ติกขะวะโร เป็นเจ้าอาวาส
วัดราชาตั้งชื่อวัดตามชื่อของหมู่บ้านก่อตั้งมาตั้งแต่ พ.ศ. 2258 ไม่ทราบผู้ก่อตั้งแน่ชัด แต่มีเรื่องเล่าว่าหัวเมืองทางภาคใต้ช่วงที่ขึ้นตรงต่อเมืองนครศรีธรรมราช มีพม่ามารุกรานอยู่เสมอ ท่านอุปราชเมืองนครศรีธรรมราชได้รับมอบหมายจากเจ้าเมืองนครศรีธรรมราชให้มาตั้งค่ายปกป้องบ้านเมืองบริเวณเมืองตะกั่วทุ่ง ได้มาจัดตั้งค่ายที่บ้านค่าย (ปัจจุบันบ้านค่ายอยู่ในท้องที่หมู่ 6 ตำบลบางทอง อำเภอท้ายเหมือง) ท่านอุปราชเกิดความพอใจ นางบุญถา บุตรีของนายทองเปียและนางบาง ได้สู่ขอกันตามประเพณี อุปราชจึงให้มีการตั้งโรงพิธีแต่งงานใกล้ ๆ กับค่ายทหาร หลังจากนั้นได้สร้างที่พักสงฆ์ในบริเวณที่เป็นโรงพิธี
แต่งงาน เรียกว่า วัดราชาภิเษก ต่อมาชาวบ้านเรียกว่า "วัดราชา"
ปรากฏหลักฐานสิ่งก่อสร้างสมัยกรุงศรีอยุธยา เช่น วิหารปูนและอุโบสถ แต่ปัจจุบันสิ่งปลูกสร้างเก่าแก่เหล่านั้นถูกทุบทำลายและสร้างเป็นอุโบสถหลังใหม่เพราะไม่ได้ขึ้นทะเบียนเป็นโบราณสถาน ตั้งอยู่บนพื้นที่ 17 ไร่ 3 งาน 3 ตารางวา ได้รับพระราชทานวิสุงคามสีมาเมื่อ พ.ศ. 2398 ได้รับพระราชทานวิสุงคามสีมาครั้งหลังเมื่อวันที่ 11 พฤษภาคม พ.ศ. 2554
อุโบสถมีหน้าบันเป็นลายพันธุ์พฤกษา ภายในอุโบสถมีพระพุทธรูปศิลปะพื้นถิ่นภาคใต้จำนวน 3 องค์ โดยมีพระพุทธรูปประธานปางมารวิชัยอยู่ตรงกลาง ขนาบข้างด้วยพระพุทธรูปปางมารวิชัยขนาดย่อมกว่า นอกจากนี้มีหอสวดมนต์ กุฏิสงฆ์ หอระฆัง วิหารหลวงพ่อวัดราชาและเจดีย์บรรจุมูลสารหลวงพ่อราชา มีลักษณะเป็นเจดีย์ทรงกลม
ชาวยาโยอิ

ชาวยาโยอิ (; โรมาจิ: "Yayoi Jin") เป็นกลุ่มคนชาติพันธุ์โบราณที่ย้ายถิ่นเข้าสู่หมู่เกาะญี่ปุ่นจากเกาหลีและจีนในยุคยาโยอิ (ก่อน ค.ศ. 300–ค.ศ. 300) แม้ว่าจะตกเป็นข้อโต้เถียง การศึกษาเดี่ยวที่ใช้เทคนิคการหาอายุจากธาตุกัมมันตรังสีชี้แนะอย่างไม่ชัดเจนว่ายุคยาโยอิได้เริ่มระหว่าง ก่อน ค.ศ. 1000 และ ก่อน ค.ศ. 800 พวกเขามีปฏิสัมพันธ์, แต่งงาน และทำสงครามกับชาวโจมงที่ตั้งถิ่นฐานมาก่อนและก่อรูปเป็นชาวญี่ปุ่นสมัยใหม่ในปัจจุบันซึ่งส่วนใหญ่มีชาวยาโยอิเป็นบรรพบุรุษ (เฉลี่ยราว 90% โดยที่เหลือได้รับมาจากชาวโจมง)
ไม่มีการลงความเห็นถึงต้นกำเนิดของชาวยาโยอิอย่างแน่ชัด บางส่วนมองว่ามีผู้ย้ายถิ่นเข้าชาวยาโยอิจำนวนมากจากคาบสมุทรเกาหลีสู่ญี่ปุ่นแผ่นดินใหญ่ มีการเสนอทฤษฎีว่าชาวยาโยอิย้ายถิ่นมาจากคาบสมุทรเกาหลีและเจียงหนานใกล้ดินดอนสามเหลี่ยมปากแม่น้ำแยงซีในจีนโบราณ
วัดราชา (จังหวัดลพบุรี)

วัดราชา เป็นโบราณสถานร้าง ตั้งอยู่ภายในเขตกำแพงเมืองชั้นในด้านทิศใต้ ในตำบลท่าหิน อำเภอเมืองลพบุรี จังหวัดลพบุรี
วัดราชาน่าจะสร้างขึ้นตั้งแต่ในรัชสมัยสมเด็จพระนารายณ์มหาราช ระหว่าง พ.ศ. 2208–2220 ยังไม่พบหลักฐานว่าใครสร้างเมื่อใดแน่ มีโบราณสถานบางแห่งในกลุ่มวัดราชาที่พบหลักฐานว่าถูกสร้างเพิ่มเติมขึ้นในสมัยหลัง ได้แก่ อาคารไม้ทรงปั้นหยา 2 ชั้น จำนวน 2 หลัง ซึ่งปัจจุบันใช้เป็นที่ทำการของการท่องเที่ยวแห่งประเทศไทย สำนักงานลพบุรี 1 หลัง อาคารสำนักงานศิลปากรที่ 4 ลพบุรี อีก 1 หลัง อาคารไม้สักทั้ง 2 หลังนี้ สร้างขึ้นโดยท่านพระครูลวบุรีคณาจารย์ (เนียม ภุมมสโร) เจ้าอาวาสวัดเสาธงทองเมื่อราว พ.ศ. 2473 น่าจะสร้างขึ้นเพื่อเป็นที่ประทับของพระราชาคณะผู้ใหญ่ผู้เป็นประมุขของบรรดาพระสงฆ์ในเมืองลพบุรี ต่อมาภายหลังวัดราชานี้ได้เปลี่ยนสภาพเป็นวัดร้างไปและได้มีการสร้างโรงเรียนและตัดถนน รวมถึงมีการสร้างสิ่งก่อสร้างบริเวณนี้
วัดราชาได้รับการประกาศขึ้นทะเบียนโบราณสถานสำหรับชาติ ลงในราชกิจจานุเบกษา เล่มที่ 53 หน้า 904 วันที่ 2 สิงหาคม พ.ศ. 2479 และเล่มที่ 101 ตอนที่ 146 วันที่ 16 ตุลาคม พ.ศ.2527 กำหนดเขตที่ดินโบราณสถานสำหรับชาติ จำนวน 6 ไร่ 2 งาน 16 ตารางวา ลงในราชกิจจานุเบกษา เล่มที่ 97 ตอนที่ 123 วันที่ 12 สิงหาคม พ.ศ. 2523 สิ่งที่ขึ้นทะเบียน ได้แก่ ตึกสมเด็จพระสังฆราช ช่องระบายอากาศ และฐานอุโบสถ
วัดราชาได้รับการขุดแต่งและเสริมความมั่นคงแล้วเมื่อ พ.ศ. 2536 ตึกสมเด็จพระสังฆราชมีสภาพชำรุดทรุดโทรมมีต้นไม้และวัชพืชขึ้นปกคลุม ส่วนช่องระบายอากาศได้รับการดูแลให้อยู่ในสภาพดีอยู่ในสำนักงานการท่องเที่ยวแห่งประเทศไทย เขต 2 ตึกทรงปั้นหยา 2 หลังได้รับการปรับปรุงซ่อมแซมแล้ว อยู่ในสภาพดี
สาปซ่อนรัก

สาปซ่อนรัก  เป็นละครโทรทัศน์ไทยแนวดราม่า ที่สร้างจากเค้าโครงเรื่องดากานดา บทโทรทัศน์โดยเอกลิขิต จากการกำกับของกิตติศักดิ์ ชีวาสัจจาสกุล ที่ผลิตโดยบริษัท ทีวีซีน จำกัด ของผู้จัด ณัฏฐนันท์ ฉวีวงษ์ นำแสดงโดย ขุนณรงค์ ประเทศรัตน์, ณัฏฐณิชา ดังวัธนาวณิชย์, ใหม่ เจริญปุระ และ คัทลียา แมคอินทอช ออกอากาศตั้งแต่วันที่ 5 กันยายน ถึง 18 ตุลาคม พ.ศ. 2565 ทางช่อง 3 เอชดี
งานสร้าง.
กองละครเรื่อง"สาปซ่อนรัก" ได้เผยแพร่ภาพลองเสื้อผ้าของนักแสดงเมื่อวันที่ 5 ตุลาคม พ.ศ. 2564 และได้เปิดกล้องถ่ายทำคิวแรกเมื่อวันที่ 14 ตุลาคม พ.ศ. 2564 โดยได้จัดพิธีบวงสรวงพร้อมกับละครเรื่องชายแพศยาขึ้น เมื่อเดือนสิงหาคม พ.ศ. 2565
การเลือกตั้งนายกองค์การบริหารส่วนจังหวัดมหาสารคาม พ.ศ. 2563

การเลือกตั้งนายกองค์การบริหารส่วนจังหวัดมหาสารคาม พ.ศ. 2563 จัดขึ้นวันที่ 20 ธันวาคม พ.ศ. 2563 เป็นการเลือกตั้งนายกองค์การบริหารส่วนจังหวัดมหาสารคาม (นายก อบจ. มหาสารคาม) ครั้งที่ 4 เป็นการเลือกตั้งนายก อบจ. มหาสารคามครั้งแรกหลังรัฐประหารในประเทศไทย พ.ศ. 2557 ภายใต้รัฐธรรมนูญแห่งราชอาณาจักรไทย พุทธศักราช 2560 และพระราชบัญญัติการเลือกตั้งสมาชิกสภาท้องถิ่นหรือผู้บริหารท้องถิ่น พ.ศ. 2562
ผลการเลือกตั้งปรากฏว่า คมคาย อุดรพิมพ์ ผู้สมัครในนามอิสระ ชนะการเลือกตั้งเป็นอันดับที่หนึ่ง ด้วยคะแนนเสียง 192,119 คะแนน เป็นการได้รับเลือกตั้งให้เป็นนายก อบจ. มหาสารคาม ครั้งที่ 2 ของคมคาย
ผลการเลือกตั้ง.
<table style="margin:0; border:none;"><tr><td style="border:none; padding:0;">
<table style="text-align:left; border-collapse:collapse; width:100%;">
<tr style="background:#ddd"><th style="text-align:center;" colspan="5">คะแนนเสียง</th></tr>
<tr style="font-size:88%; height:4px;">
<td colspan="2" style="padding:0 4px; text-align:left;"></td>
<td style="width:400px; text-align:left;"></td>
<td colspan="2" style="padding:0 4px; width:1em; text-align:right;"></td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">คมคาย</td>
<td style="width:100px;border-left:solid 1px silver;border-right:solid 1px silver;">#312682; width:43.92%; overflow:hidden">  </td>
<td colspan="2" style="padding-left:0.4em;padding-right:0.4em" align="right">43.92%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">ศรีเมือง</td>
<td style="width:100px;border-left:solid 1px silver;border-right:solid 1px silver;">#E30613; width:27.15%; overflow:hidden">  </td>
<td colspan="2" style="padding-left:0.4em;padding-right:0.4em" align="right">27.15%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">ทองหล่อ</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">25.12%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">ชยพล</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">3.80%</td>
</tr>
</table>
</td></tr></table>
ลุกคิซึม

ลุกคิซึม (Lookism) เป็นเว็บตูนเกาหลีใต้ แต่งเรื่องและวาดภาพโดยพัก แทจุน เผยแพร่เป็นรายสัปดาห์ทาง Naver Webtoon ในเดือนพฤศจิกายน พ.ศ. 2557 ได้รับการแปลเป็นภาษาไทยอย่างเป็นทางการโดย WEBTOON ในปี พ.ศ. 2558 เรื่องราวเกี่ยวกับนักเรียนมัธยมปลายผู้สามารถสับเปลี่ยนร่างกายเป็นสองร่างคือร่างอ้วนและไม่น่าดู กับร่างหุ่นดีและหน้าตาดี ซีรีส์แอนิเมชันเกาหลีดัดแปลงสร้างโดย Studio Mir เผยแพร่ทั่วโลกทางเน็ตฟลิกซ์ในเดือนธันวาคม พ.ศ. 2565
สื่อดัดแปลง.
ซีรีส์โทรทัศน์จีน.
บริษัทเทนเซ็นต์ผลิตซีรีส์โทรทัศน์จีน 38 ตอนเรื่อง "ไว่เม่าจื้อช่างจู่อี้" 外貌至上主义 (外貌至上主义; Wàimào Zhìshàng Zhǔyì) อิงจากเรื่อง "ลุกคิซึม" ในปี พ.ศ. 2562 นำแสดงโดย พัก โซโลมอน, Wayne Zhang, หวัง จื่อเสฺวียน และ Dino Lee
ซีรีส์แอนิเมชันเกาหลี.
ซีรีส์แอนิเมชันเกาหลีดัดแปลง ผลิตโดย Studio Mir มีการประกาศสร้างระหว่างเวอร์ชวลอีเวนต์ "Tudum" ของเน็ตฟลิกซ์เมื่อวันที่ 25 กันยายน พ.ศ. 2565 ซีรีส์แอนิเมชันกำกับโดย Kwang Il Han กำกับศิลป์โดย Dae Woo Lee และแต่งดนตรีประกอบโดย Kyung-Hoon Han เดิมมีกำหนดปล่อยฉายทั่วโลกทางเน็ตฟลิกซ์ในวันที่ 4 พฤศจิกายน พ.ศ. 2565 แต่เลื่อนไปเป็นวันที่ 8 ธันวาคม เนื่องจากเหตุฝูงชนเบียดกันจนเสียชีวิตในอีแทว็อนเมื่อวันที่ 29 ตุลาคม วงเอทีซร้องเพลงเปิดชื่อเพลงว่า "Like That"
ทรอกาเดโร

ทรอกาเดโร ([tʁɔkadeʁo]) เป็นที่ตั้งของปาแลเดอชาโย ในเขตที่ 16 พื้นที่ของกรุงปารีส ประเทศฝรั่งเศส ตรงข้ามแม่น้ำแซนจากหอไอเฟล นอกจากนี้ยังเป็นชื่อของวังปี ค.ศ. 1878 ซึ่งถูกทำลายในปี ค.ศ. 1937 เพื่อสร้างปาเลเดอชาโย เนินเขาทรอกาเดโรเป็นเนินเขาของชาโย ซึ่งเคยเป็นหมู่บ้านมาก่อน
ปาแลดูว์ ทรอกาเดโร.
เนินเขาชาโยต์ถูกจัดเป็นครั้งแรกสำหรับงานเวิร์ลแฟร์ ค.ศ. 1867 สำหรับงานเวิร์ลแฟร์ ปี 1878 ปาแลดูว์ ทรอกาเดโร (1878–1936) (เก่า) ถูกสร้างขึ้นที่นี่ (ซึ่งสามารถจัดการประชุมขององค์กรระหว่างประเทศได้ในระหว่างการจัดงาน) รูปแบบของพระราชวังเป็นแบบหอแสดงคอนเสิร์ตขนาดใหญ่ที่มีปีกสองปีกและหอคอยสองหอ รูปแบบของมันคือส่วนผสมของความแปลกใหม่และการอ้างอิงประวัติศาสตร์ โดยทั่วไปเรียกว่า "มัวร์" แต่มีองค์ประกอบไบแซนไทน์บางอย่าง สถาปนิกคือ กาเบรียล ดาวิอูด
ประเทศโปแลนด์ในโอลิมปิกฤดูร้อน 2024

ประเทศโปแลนด์ มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 โดยครบรอบ 100 ปีการเข้าร่วมของทีมในสถานที่เดียวกัน นักกีฬาชาวโปแลนด์เข้าร่วมการแข่งขันกีฬาโอลิมปิกฤดูร้อนทุกครั้งตั้งแต่ปี ค.ศ. 1924 เป็นต้นมา ยกเว้นลอสแองเจลิส 1984 ซึ่งเป็นส่วนหนึ่งของการคว่ำบาตรของสหภาพโซเวียต
นักกีฬา.
รายการต่อไปนี้เป็นจำนวนผู้เข้าแข่งขันในครั้งนี้
ประเทศบัลแกเรียในโอลิมปิกฤดูร้อน 2024

ประเทศบัลแกเรีย มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 นักกีฬาชาวบัลแกเรียได้เข้าร่วมการแข่งขันกีฬาโอลิมปิกฤดูร้อนทุกครั้งตั้งแต่ปี ค.ศ. 1924 เป็นต้นมา ยกเว้นสามครั้ง ได้แก่ โอลิมปิกฤดูร้อน 1948 ที่ลอนดอนเนื่องจากการปลุกปลั่นในสงครามโลกครั้งที่ 2 และโอลิมปิกฤดูร้อน 1932 และ 1984 ที่ลอสแองเจลิส เนื่องจากภาวะเศรษฐกิจตกต่ำครั้งใหญ่ทั่วโลกและการคว่ำบาตรของสหภาพโซเวียตตามลำดับ
นักกีฬา.
รายการต่อไปนี้เป็นจำนวนผู้เข้าแข่งขันในครั้งนี้
ประเทศญี่ปุ่นในโอลิมปิกฤดูร้อน 2024

ประเทศญี่ปุ่น มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 นักกีฬาชาวญี่ปุ่นได้เข้าร่วมแข่งขันกีฬาโอลิมปิกฤดูร้อนทุกครั้งตั้งแต่ปี ค.ศ. 1912 เป็นต้นมา ยกเว้นสองครั้ง ได้แก่ โอลิมปิกฤดูร้อน 1948 ที่ลอนดอน ซึ่งพวกเขาไม่ได้รับเชิญเนื่องจากประเทศมีบทบาทในสงครามโลกครั้งที่สองและโอลิมปิกฤดูร้อน 1980 ที่กรุงมอสโก ซึ่งเป็นส่วนหนึ่งของการคว่ำบาตรที่นำโดยสหรัฐ
นักกีฬา.
รายการต่อไปนี้เป็นจำนวนผู้เข้าแข่งขันในครั้งนี้
ประเทศนิวซีแลนด์ในโอลิมปิกฤดูร้อน 2024

ประเทศนิวซีแลนด์ มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 โดยจะเข้าร่วมโอลิมปิกฤดูร้อนเป็นครั้งที่ 25 ของประเทศในฐานะประเทศเอกราชในโอลิมปิกฤดูร้อน ซึ่งเปิดตัวครั้งแรกที่เมืองแอนต์เวิร์ป ค.ศ. 1920 และเข้าแข่งขันในทุกครั้ง
นักกีฬา.
รายการต่อไปนี้เป็นจำนวนผู้เข้าแข่งขันในครั้งนี้
ประเทศนอร์เวย์ในโอลิมปิกฤดูร้อน 2024

ประเทศนอร์เวย์ มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 นักกีฬาชาวนอร์เวย์ได้เข้าร่วมการแข่งขันกีฬาโอลิมปิกฤดูร้อนทุกครั้ง ยกเว้น 2 ครั้ง ได้แก่ โอลิมปิกฤดูร้อน 1904 มีนักกีฬาเข้าร่วมเพียงเล็กน้อยที่เซนต์หลุยส์และ โอลิมปิกฤดูร้อน 1980 ที่มอสโก เนื่องจากการสนับสนุนของประเทศในการคว่ำบาตรที่นำโดยสหรัฐ
นักกีฬา.
รายการต่อไปนี้เป็นจำนวนผู้เข้าแข่งขันในครั้งนี้
ประเทศสเปนในโอลิมปิกฤดูร้อน 2024

ประเทศสเปน มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 นักกีฬาชาวสเปนได้เข้าร่วมการแข่งขันกีฬาโอลิมปิกฤดูร้อนทุกครั้งตั้งแต่ปี ค.ศ. 1920 เป็นต้นมา ยกเว้นสองครั้ง ได้แก่ โอลิมปิกฤดูร้อน 1936 ที่นาซีเยอรมนีเนื่องจาก สงครามกลางเมืองของประเทศและการแข่งขันกีฬาโอลิมปิกฤดูร้อน 1956 ที่เมลเบิร์น เป็นการประท้วงต่อต้านโซเวียตบุกฮังการี
นักกีฬา.
รายการต่อไปนี้เป็นจำนวนผู้เข้าแข่งขันในครั้งนี้
ประเทศสวิตเซอร์แลนด์ในโอลิมปิกฤดูร้อน 2024

ประเทศสวิตเซอร์แลนด์ มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 นักกีฬาชาวสวิสได้เข้าร่วมการแข่งขันกีฬาโอลิมปิกฤดูร้อนทุกครั้งในยุคปัจจุบัน ยกเว้นการคว่ำบาตรบางส่วนของเมลเบิร์นใน ค.ศ. 1956 เพื่อประท้วงการรุกรานประเทศฮังการีของสหภาพโซเวียต
นักกีฬา.
รายการต่อไปนี้เป็นจำนวนผู้เข้าแข่งขันในครั้งนี้
ปฏิบัติการไลน์แบ็กเกอร์ 2

ปฏิบัติการไลน์แบ็กเกอร์ 2 เป็นปฏิบัติการที่นำโดยกองทัพอากาศสหรัฐในการทิ้งระเบิดทั่วเมืองในเวียดนามเหนือเพื่อมีจุดประสงค์ให้เวียดนามเหนือยอมแพ้และทำข้อตกลงยุติสงคราม ปฏิบัติการครั้งนี้ถือว่าเป็นปฏิบัติการที่ใหญ่ที่สุดนับตั้งแต่สงครามโลกครั้งที่ 2 ปฏิบัติการดังกล่าวเริ่มต้นขึ้นเมื่อวันที่ 18 ธันวาคม 1972 รัฐบาลสหรัฐได้ตระหนักถึงปัญหาดีว่าเวียดนามเหนืออาจไม่หยุดในสงครามครั้งนี้จึงสั่งให้กองทัพอากาศใช้แผนการไลน์แบ็กเกอร์ที่เคยทำก่อนหน้านี้แต่มันล้มเหลว จนกระทั่งนายพลจอห์น ดับเบิลยู. โวกต์ จูเนียร์ ได้วางแผนว่าจะให้เครื่อง B-52 ทั้งหมด 54 ลำจากสนามบินอู่ตะเภาบินหลบเรดาร์แล้วทำการทิ้งระเบิดทั่วเมืองในเวียดนามเหนือรวมไปถึงเครื่องบิน B-52 จากกวมและโอกินาวะอีกจำนวนหนึ่ง เมื่อเวียดนามเหนือได้ทราบข่าวว่าสหรัฐจะทิ้งระเบิดทั่วเมืองจึงได้ติดตั้งขีปนาวุธ S-75 Dvina ที่สหภาพโซเวียตเคยมอบไว้ตามจุดต่าง ๆ ในเมืองปฏิบัติการดังกล่าวได้เริ่มต้นขึ้นในคืนวันที่ 18 ธันวาคม เครื่องบินทิ้งระเบิดสหรัฐทั้งหมด 207 ลำกับเครื่องบินขับไล่จำนวนมากกว่า 2000 ลำได้บินข้ามมายังเขตแดนของเวียดนามเหนือในคืนเดียวกันเวียดนามเหนือได้ระดมยิงขีปนาวุธ S-75 เป็นจำนวนมาก รวมไปถึงได้ส่งเครื่องบินรบ Mig-17 กับ Mig-21 ขึ้นประกบเครื่องบินรบสหรัฐส่งผลให้สหรัฐเสียเครื่องบินรบสหรัฐไป 12 ลำและเครื่องบินทิ้งระเบิด B-52 จำนวน 16
ประเทศไอร์แลนด์ในโอลิมปิกฤดูร้อน 2024

ประเทศไอร์แลนด์ มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 โดยจะเป็นการฉลองครบรอบ 100 ปีการเปิดตัวของทีมไอร์แลนด์ในฐานะประเทศอิสระในสถานที่เดียวกัน นักกีฬาชาวไอริชได้เข้าร่วมการแข่งขันกีฬาโอลิมปิกฤดูร้อนทุกสมัยในยุคปัจจุบัน ไม่ว่าจะด้วยสิทธิ์ของตนเองหรือเป็นส่วนหนึ่งของทีมบริเตนใหญ่และไอร์แลนด์ก่อนปี ค.ศ. 1924 ยกเว้นการแข่งขันที่เบอร์ลินที่ปกครองโดยนาซีในปี ค.ศ. 1936
นักกีฬา.
รายการต่อไปนี้เป็นจำนวนผู้เข้าแข่งขันในครั้งนี้
ประเทศออสเตรเลียในโอลิมปิกฤดูร้อน 2024

ประเทศออสเตรเลีย มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 นักกีฬาชาวออสเตรเลียได้เข้าร่วมการแข่งขันกีฬาโอลิมปิกฤดูร้อนทุกครั้งในยุคสมัยใหม่ ควบคู่ไปกับฝรั่งเศส บริเตนใหญ่ กรีซ และสวิตเซอร์แลนด์ ในขณะที่บริสเบนจะเป็นเจ้าภาพจัดการแข่งขันกีฬาโอลิมปิกฤดูร้อน 2032 ประเทศออสเตรเลียและสหรัฐ ประเทศต่อไปที่จะเป็นเจ้าภาพการแข่งขันกีฬาโอลิมปิกฤดูร้อน 2028 ที่ลอสแอนเจลิส จะเดินเข้าสู่ Place du Trocadéro ก่อนทีมจากฝรั่งเศส ระหว่างขบวนพาเหรดนักกีฬาของประเทศต่าง ๆ ในพิธีเปิด
นักกีฬา.
รายการต่อไปนี้เป็นจำนวนผู้เข้าแข่งขันในครั้งนี้
กีฬายิมนาสติกในโอลิมปิกฤดูร้อน 2024 – รอบคัดเลือก

บทความนี้อธิบายขั้นตอนการคัดเลือกกีฬายิมนาสติกในโอลิมปิกฤดูร้อน 2024 นักยิมนาสติกทั้งหมด 318 คน (สากล 192 คน ลีลา 94 คน และแทรมโพลีน 32 คน) จะผ่านการคัดเลือก
เส้นทางการคัดเลือกสำหรับโอลิมปิกฤดูร้อน 2024 นั้นเรียบง่ายและปรับเปลี่ยนอย่างมากจากปี 2020 ในการแข่งขันยิมนาสติกสากลประเภททีม นักยิมนาสติกแต่ละทีมเข้าร่วมได้สูงสุด 5 คน เมื่อเทียบกับการแข่งขันที่โตเกียว 2020 จะมี 4 คนต่อทีมและเดี่ยวอีก 2 คน ที่ได้เข้าร่วม ทีม 3 อันดับแรกจากการแข่งขันยิมนาสติกสากลชิงแชมป์โลก 2022 ที่ลิเวอร์พูลจะได้ผ่านเข้ารอบการแข่งขันกีฬาโอลิมปิก โดยมีโควต้าเป็นสัดส่วนที่มากขึ้นซึ่งกระจายไปในการแข่งขันเดียวกันที่เมืองแอนต์เวิร์ป ประเทศเบลเยียมในปีต่อไป การแข่งขันเวิร์ลคัพปี 2024 จะทำให้นักยิมนาสติกมีโอกาสได้รับโควต้าเพิ่มขึ้นในรายการอุปกรณ์แยกต่างหาก
ในการแข่งขันยิมนาสติกลีลา การแข่งขันชิงแชมป์โลก 2022 ซึ่งมีกำหนดจัดขึ้นระหว่างวันที่ 14 ถึง 18 กันยายนที่เมืองโซเฟีย ประเทศบัลแกเรีย จะได้เห็นผู้ชนะเลิศทั้งรายบุคคลและทีมรวมได้รับโควต้าไปปารีส ตำแหน่งโควต้าส่วนใหญ่จะได้รับการจัดสรรในการพบกันครั้งเดียวกันที่เมืองวาเลนเซีย ประเทศสเปน ภายในปีถัดไป โดยมีนักยิมนาสติก 14 คนและอีก 5 ประเทศจากทุกทวีปแย่งชิงการคัดเลือก
ครึ่งหนึ่งของโควต้าแทรมโพลีนที่ผ่านการคัดเลือกจะมอบให้แก่นักยิมนาสติกที่มีตำแหน่งสูงสุดในการแข่งขันชิงแชมป์โลกปี 2023 ที่เบอร์มิงแฮม โดยส่วนใหญ่มาจากซีรีส์เวิร์ลคัพปี 2023–2024 ในทุกสาขาของยิมนาสติก โควต้าที่เหลือจะมอบให้กับนักยิมนาสติกที่แข่งขันกันเพื่อคัดเลือกในทวีปของตน
กีฬาฮอกกี้ในเอเชียนเกมส์ 2022

<table class="infobox" cellpadding="3" style="width:27em; text-align:left; font-size:90%; line-height:1.5em; border-collapse:collapse;">
<tr><td colspan="2" style="text-align:center; font-size:125%; font-weight:bold; border-bottom:1px solid #aaa;">ฮอกกี้<br>ในเอเชียนเกมส์ 2022</td></tr>
<tr><th>สนาม</th><td> กงชูแคแนลสปอร์ตพาร์กฟีลด์ฮอกกี้ฟีลด์
</td></tr><tr><th>วันที่</th><td>11–24 กันยายน</td></tr><tr><td align="left" style="border-top:1px solid #aaa; padding:0.2em;">← 2018</td><td align="right" style="border-top:1px solid #aaa; padding:0.2em;">2026
 →</td></tr></table>
กีฬาฮอกกี้ในเอเชียนเกมส์ 2022 จะจัดแข่งขันที่เมืองหางโจวจะจัดขึ้นที่ กงชูแคแนลสปอร์ตพาร์กฟีลด์ฮอกกี้ฟีลด์ ในเขตกงชู ตั้งแต่วันที่ 11 ถึง 24 กันยายน พ.ศ. 2565
ผู้ชนะจะผ่านเข้ารอบในโอลิมปิกฤดูร้อน 2024